cyanic-selkie/wikianc huggingface dataset:
En-Gedi
Naturreservat og nasjonalpark
Høyden på landet strekker seg fra høydenivået til Dødehavet på 423 meter nedenfor havnivået til platået til den judeiske ørkenen på rundt 200 meter over havnivået. En-Gedi nasjonalpark omfatter to elver fra kilder som strømmer året rundt: Nahal David og Nahal Arugot. To andre kilder, Shulamit og En-Gedi, strømmer også i det samme området. Til sammen gir kildene rundt 3 millioner kubikkmeter med vann i året. Mye av vannet blir benyttet i jordbruket eller er tappet på flasker.
Naturparken er et reservat for mange typer av planter, fugler og dyr. Vegetasjonen omfatter planter og trær fra områder som tilsvarer tropisk, ørken, steppe og middelhavsregioner, blant annet sodomaeple, akasie, jujube (også kalt for jødetorn) og poppel. Mange av de faste fugleartene får selskap av ytterligere 200 arter under trekkingen om våren og høsten. Av pattedyr finnes blant annet nubisk steinbukk og klippegrevlinger.
I naturreservatet er det flere arkeologiske steder, inkludert kobberaldertempelet i En Gedi, datert til rundt 3500 f.Kr., og en landsby fra 100-tallet e.Kr.
En-Gedi nasjonalpark ble erklært i 2002 og dekker et område på 8 dunamer.
Kibbutz Ein Gedi
Kibbutz Ein Gedi, opprettet i 1956, er lokalisert rundt 1 km fra oasen. Den tilbyr ulike turistattraksjoner og drar fordel av det lokale klimamønsteret og rikeligheten på naturvann for å produsere produkter utenfor sesongen. Kibbutzens område inneholder en internasjonal anerkjent botanisk hage som dekker et område på 100 dunamer (10 hektar). Der finnes det mer enn 900 planter fra hele verden.
Shalom-maraton
En-Gedi-løpet, eller Shalom-maraton eller Dødehavsmaraton, er et populært og krevende maratonløp som skjer over flere distanser og som har blitt organisert av Tamars regionale råd siden 1983. Starten for alle løp begynner ved En-Gedis spa, 80 km sørøst for Jerusalem og 4 km sør for Kibbutz Ein Gedi.
JR
JR, Jr, jR eller jr kan bety:
Jens Rathke
Jens Rathke (født 14. november 1769 i Christiania, død 28. februar 1855 samme sted) var en norsk professor og vitenskapsmann, kjent for å ha arbeidet for å etablere Bodø som by.
Liv og virke
Rathke tok teologisk embedseksamen i København i 1792, men forlot snart teologien og begynte å studere naturvitenskap. Han gjorde flere reiser til Nordland for å undersøke forholdene ved fiskeriene, og samtidig benyttet han anledningen til å studere Norges havfauna. Resultatene av disse reisene har han fremlagt i innberetninger, samt i Beiträge zur Fauna Norwegens, som utkom i 1843, og flere avhandlinger. Han blev i 1810 professor i København, men da Universitetet i Christiania var stiftet, overtok han i 1813 posten som professor i naturhistorie der. Ved sin død testamenterte han sin formue, 60 000 kroner, til universitetet.
Rathkes gate og Rathkes plass i Oslo har navn etter ham.
Kongedømmet Iberia
Iberia (georgisk: იბერია, Latin: Iberia og Iberi, gammelgresk: Ἰβηρία), også kjent som Iveria (georgisk: ივერია), var et navn som de gamle grekerne og romerne ga det gamle georgiske kongedømmet Kartli mellom det 4. århundre f.Kr. og 400-tallet. Kongedømmet befant seg i det som i dag utgjør den østlige og sørlige delen av Georgia.
Pharnavaz I av Iberia (datert til 200-tallet f.Kr.) nevnes som en betydningsfull hersker i oldtiden. Han grunnla Pharnavasidenes dynasti. Pompeius Magnus invaderte landet i 65 f.Kr., men etablerte ikke permanent kontroll. Siden fikk romerne riket på sin side. Mens Kolchis ble gjort til en romersk provins, ble Iberia et protektorat.
Adriana Barraza
Adriana Barraza (født 5. mars 1956 i Toluca i Estado de Mexico i Mexico) er en meksikansk skuespillerinne. Hun er kjent for sine roller i filmene Amores Perros og Babel. Hun ble nominert til Oscar for beste kvinnelige birolle for sistnevnte film.
Love Thing
Love Thing kan sikte til:
Rødhyll
Rødhyll (Sambucus racemosa subsp. racemosa) er en busk i moskusurtfamilien som vokser i Europa. I Norge regnes den som en fremmed art, og på Fremmedartslista 2018 er den plassert i kategorien svært høy risiko. Den vokser i flommarksskogsmark, skog og andre fuktige habitater.
Beskrivelse
Den ofte tre-aktige busken blir 2–6 meter høy. Når den er frittvoksende, og ikke beskjæres, får busken en avrundet form. Stammen har lys gråbrun farge.
Bladene sitter motsatt på grenene, det vil si to og to blader på hver side i samme høyde. Hvert enkelt blad er ulikefinnet, det vil si at bladet er sammensatt av flere mindre blad, kalt småblad, som sitter overfor hverandre to og to på bladstilken; ytterst på bladstilken sitter det ett småblad.
En annen art som også går under navnet «rødhyll» er Sambucus pubens. Tidligere ble begge disse artene behandlet som varianter innen samme art.
Bruk
Forskjellige deler av planten kan gi forgiftninger. I motsetning til svarthyll har frukter av rødhyll i liten grad blitt brukt i næringsmidler.
Trost spiser bærene, og hjort beiter på buskene.
Asser Wallenius
Asser Rafael Wallenius (født 23. juli 1902 i Tammerfors, død 25. februar 1971 i Helsingfors) var en finsk skøyteløper og motorsportsutøver.
Wallenius deltok under vinter-OL for Finland i 1924 i Chamonix med 5.-plass på 500 meter, 10.-plass på 5000 meter og 10.-plass på 10 000 meter. Han deltok også på 1500 meter, men fullførte ikke etter fall. Dermed fikk han heller ingen plassering i Sammenlagtkonkurransen.
Etter karrieren som skøyteløper var han aktiv motorsportsutøver i årene både før og etter andre verdenskrig.
Fylkesvei 1374
Fylkesvei 1374 går mellom Assurtjern og Langhus i Nordre Follo.
Strekningen ble fastlagt 2019, og består av hovedtraséen til den tidligere fylkesvei 32, armen til Siggerud fikk eget nummer.
Neil Tennant
Neil Francis Tennant (født 10. juli 1954 i North Shields, Tyne and Wear, England) er en britisk musiker, komponist og produsent som sammen med Chris Lowe utgjør duoen Pet Shop Boys.
I sin oppvekst gikk han på St. Cuthbert's Grammar School, en katolsk gutteskole i Newcastle, for øvrig samme skole som den et år eldre Sting.
Mens han gikk på skolen, spilte han gitar og cello. Som 16-åring var han med i en gruppe som kalte seg Dust.
I 1975, etter å ha tatt en universitetsgrad i historie ved University of North London, North London Polytechnic, arbeidet han en periode som redaktør for en britiske grenen av Marvel Comics og han var ansvarlig for tilpasning av serien til britiske forhold. I 1977 begynte han hos Macdonald Educational Publishing og senere hos ITV Books. I 1982 begynte han hos det britiske tenåringsmagasinet Smash Hits, hvor han etterhvert ble assisterende redaktør.
Da han var ved Smash Hits, fikk han anledning til å reise til New York for å intervjue The Police. Her møtte han også Bobby Orlando, en musikkprodusent han satte høyt. Orlando sa seg villig til å produsere Tennants hadde skrevet på et senere tidspunkt og gjorde dette i 1986 med Pet Shop Boys første singel «West End Girls».
I 1993 opplyste han i et intervju i magasinet Attitude at han var homofil. Tidligere hadde han beskrevet sin musikk som androgyn.
Han er også kjent for sin interesse for moderne kunst og har flere ganger vært dommer i den anerkjente britiske kunstkonkurransen Turner Prize.
Leif Erlsboe
Leif Leonhardsen Erlsboe (1943–2000) var en dansk-norsk filmregissør kjent for filmen Lars i porten.
Biografi
Erlsboe begynte karrieren som reklamefotograf og deretter regiassistent ved produksjonsselskapet Nordisk Films Kompagnie. I perioden 1963-67 lagde han en rekke oppdragsfilmer. Han debuterte i spillefilmsammenheng som klipper på den dansk-svensk-norske Klabautermannen fra 1969, og klippet siden de tre første filmene om Olsenbanden. Etter noen kortfilmer debuterte han som regissør i 1979 med Ingen roser… takk. I 1984 hadde han både manus og regi på den prisbelønte filmen Lars i porten. Dette var også hans siste film. Hans sønn, Magnus E. Haslund, spilte hovedrollen Lars i porten.
I 1985 vant han Amandaprisen for Lars i porten. For samme film vant han også spiesialprisen ved Moskva internasjonale filmfestival.
Erlsboe døde i 2000, etter lang tids kamp mot kreft. Han ble 56 år gammel.
Filmografi
{| cellpadding="2" cellspacing="2" border="0" style="width: 100%;"
Ola Didrik Saugstad
Ola Didrik Saugstad (født 5. mars 1947) er en norsk barnelege og professor.
Han er forsker I ved Oslo universitetssykehus, professor i nyfødtmedisin ved Northwestern University i Chicago og professor emeritus i barnesykdommer ved Universitetet i Oslo. Han var leder for Pediatrisk forskningsinstitutt på Rikshospitalet og det senere Oslo universitetssykehus fra 1991 til 2017 og var overlege i nyfødtmedisin ved samme sykehus fra 1986 til 2017.
Saugstad er en internasjonalt kjent autoritet innen nyfødtmedisin, særlig innen hypoksi og purin metabolisme, reoksygeneringsskader, virkninger av oksygenradikaler i nyfødtperioden, lungeskader og resuscitering av nyfødte.
Karriere
Saugstad ble cand.med. ved Universitetet i Oslo i 1973, og arbeidet som stipendiat ved universitetssykehuset i Uppsala under Gösta Rooth, en av pionerene innen perinatalmedisin i Skandinavia. Fra 1974 til 1976 var han stipendiat ved Institutt for kirurgisk forskning ved Rikshospitalet i Norge, og ble dr.med. ved Universitetet i Oslo i 1977 på avhandlingen Hypoxanthine as an Indicator of Hypoxia. Han var Fogarty International Fellow ved Department of Neonatology ved University of California, San Diego fra 1980 til 1981, i avdelingen til Louis Gluck, kjent som «neonatologiens far».
I 1986 ble han overlege i nyfødtmedisin ved Rikshospitalet og i 1991 ble han professor i barnesykdommer og bestyrer for Pediatrisk forskningsinstitutt ved Rikshospitalet/Universitetet i Oslo. Han var også forskningsleder ved Barne- og ungdomsklinikken ved Oslo universitetssykehus. Saugstad gikk av som professor og leder for Pediatrisk forskningsinstitutt ved årsskiftet 2017/2018. Fra samme tidspunkt er han ansatt som forsker I ved Oslo universitetssykehus. I 2018 ble han utnevnt til professor i nyfødtmedisin ved Feinberg School of Medicine ved Northwestern University i Chicago.
Saugstad har veiledet over 40 doktorgrader; blant hans tidligere stipendiater er Terje Rootwelt. Han har hatt en rekke internasjonale verv og har vært medlem av flere ekspertgrupper innen barnedødelighet for Verdens helseorganisasjon. Han har vært involvert i flere prosjekter i utviklingsland, bl.a. et stort gjenopplivningsprosjekt for nyfødte i Mali i Vest-Afrika. Han har også vært styremedlem i European Society of Pediatric Research fra 1987 til 1990, styremedlem i International Pediatric Foundation fra 2001 til 2004 og president for European Association of Perinatal Medicine fra 2002 til 2004. Saugstad er medlem av redaksjonskollegiet i flere medisinske tidsskrifter, bl.a. Prenatal and Neonatal Medicine, Pediatric Research og Acta Paediatrica, og sitter i redaksjonsrådet for Acta Paediatrica, Biology of the Neonate, Journal of Perinatal Medicine og Journal of Perinatology. Han har også vært fagkonsulent for et førtitall tidsskrifter.
Forskning
Saugstad har publisert over 500 artikler i medisinske tidsskrifter og flere populærvitenskapelige bøker. Ifølge Google Scholar har Saugstad blitt sitert over 23 000 ganger i vitenskapelig litteratur, har en h-indeks på 77 og er dermed en av de mest siterte forskerne i Norge. Saugstads forskningsområder omfatter særlig hypoksi og purin metabolisme, reoksygeneringsskader, virkninger av oksygenradikaler i nyfødtperioden, lungeskader og resuscitering av nyfødte.
Han har siden 1970-årene forsket på gjenopplivning av nyfødte og har vært banebrytende i arbeidet for å endre praksis fra bruk av ren oksygen til bruk av vanlig luft. I slutten av 1980-årene publiserte Saugstad og Gösta Rooth en artikkel som stilte spørsmål ved bruken av 100 % oksygen i gjenopplivningen av nyfødte, som fikk stor innflytelse for forskningen på dette området. Forskningen har vist en nedgang i dødsraten på 30 prosent ved bruk av luft. I 2010 ble luft anbefalt i internasjonale retningslinjer, basert på Saugstads og kollegenes forskning. Saugstad er sitert over 23 000 ganger i vitenskapelig litteratur. Saugstad har beskrevet bruken av 100 % oksygen som «en av de største skandalene i medisinens historie».
Saugstad har også vært rådgiver i spørsmål om barnedødelighet for Verdens helseorganisasjon. Han er også opptatt av medisinsk etikk, særlig knyttet til fostre, spedbarn og bioteknologi.
Medisinsk etikk
Saugstad er også opptatt av medisinsk etikk og forskningspolitikk og har siden 1970-tallet særlig kjent for sitt engasjement i spørsmålet om fosterets rettigheter i møte med bioteknologi. Han var rådgiver i helsepolitiske spørsmål for helseminister Dagfinn Høybråten (KrF) i periodene 1997–2000 og 2001–2004.
Han har i norsk sammenheng vært en av hovedtalspersonene for å tillegge mennesket verdi allerede fra befruktningsøyeblikket og har uttalt at
Han er kritisk til om en forelder i framtida bør bli tilkjent rett til å få kjennskap til alle fosterets gener.
Saugstad har også deltatt i debatt om sykdommen kronisk utmattelsessyndrom (ME). Han mener ME er «en alvorlig, fysisk, kronisk og kompleks multisystemsykdom», og har stilt seg kritisk til psykososiale årsaksforklaringer og effekten av den omdiskuterte osteopatiske metoden «The Lightning Process».
I 1990-årene ble Saugstad kjent med at en liten gutt hadde dødd under et medisinsk forsøk i 1992, og han varslet om saken; journalisten Jon Hustad utgav i 2006 boken Varsleren om denne saken.
Familie
Han vokste opp i Oslo og er sønn av psykologiprofessor ved Universitetet i Oslo Per Saugstad, som var kjent som eksperimentalpsykologiens far i Norge. Hans morfar var universitetsrektor Didrik Arup Seip, og hans tante Tone Seip var gift med lege og folkehelseopplyser Peter F. Hjort. Han er bror av filosofiprofessor Jens Saugstad.
Priser
Saugstad har mottatt flere priser, bl.a. Den nordiske medisinprisen. Han er medlem av Det Norske Videnskaps-Akademi, æresmedlem av norske og utenlandske medisinske selskaper og ridder av 1. klasse av St. Olavs Orden. I 2019 utgav han selvbiografien Kampen om oksygenet.
Moldovas flagg
Moldovas flagg er en trikolor med fargene blått, gult og rødt (fra venstre til høyre). Moldovas riksvåpen er også avbildet på flagget.
Ideolekt
En ideolekt er et språk spesifikk for et individ etter et bevisst valg. Selv om begrepet kan omfatte individets språk som helhet, er det vanlig å regne ideolekten som den delen av språket som er særegent for et individ når en ser bort fra faktorer som dialekt, sosiolekt og lignende.
Ulikt idiolekt er en ideolekt et bevisst, språklig valg. En eksempel på et ideolekt valg er å bevisst bruke elementer fra en dialekt i skriftspråket å således skape et særegent hybridspråk.
En vanlig skreven ideolekt er å bruke elementer fra både bokmålet og nynorsk.
Arno Allan Penzias
Arno Allan Penzias (født 26. april 1933 i München, Tyskland) er en amerikansk fysiker ved Bell  Laboratories i Holmdel, New Jersey.
Penzias og Robert Woodrow Wilson mottok Nobelprisen i fysikk i 1978 for oppdagelse av den kosmiske  mikrobølgebakgrunnsstrålingen. Penzias og Wilson delte halvparten av prispengene, mens den andre halvdelen ble tildelt Pjotr  Kapitsa.
Bandung (kommune)
Bandung er en kommune (kapupaten) i provinsen Jawa Barat eller Vest-Java på Java i Indonesia. Kommunen ligger om lag 100 til 150 km sør for Jakarta og omkranser byen Bandung. Befolkningstallet er på om lag 3 000 000 og arealet til kommunen er på 3 041,1 km². Soreang er administrasjonsby i kapupaten Bandung.
Aksel V. Johannesen
Aksel Vilhelmsson Johannesen (født 1972) er en færøysk politiker og advokat. Han er Færøyenes lagmann, eller statsminister, fra desember 2022 og formann i det sosialdemokratiske partiet Javnaðarflokkurin fra 2011. Han var også lagmann fra 2015 til 2019 og medlem av regjeringen fra 2009 til 2011.
Liv og virke
Han vokste opp i Klaksvík som sønn av Johild og Vilhelm Johannesen. Han har fire søsken. Den politiske interessen er sterk i familien; faren Vilhelm Johannesen var lagtingsmann for Javnaðarflokkurin, søsteren Signhild V. Johannesen har vært kommunepolitiker i Klaksvík, og nevøen Beinir Johannesen er lagtingsmann og formann i Fólkaflokkurin.
Han har vært styreformann i Klaksvíkar Ítróttarfelag, som han har spilt fotball for. Han har også vært aktiv i friidrett og volleyball.
Bortala
Bortala kan være:
Aksel V. Johannesen
Politisk arbeid
Han var varamedlem av Lagtinget 2008–2011, og møtte periodevis især for Andrias Petersen.
I 2009 overtok Johannesen som helseminister etter Hans Pauli Strøm, som hadde blitt holdt ansvarlig for overforbruk i ministeriet i en periode med budsjettunderskudd. I februar 2011 varslet Jóannes Eidesgaard sin avgang som finansminister og partiformann, og Johannesen ble valgt til å etterfølge ham. Han vant voteringen om formannsvervet over Heðin Mortensen med stemmetallene 102–41. I april ble han også visestatsminister. Etter lagtingsvalget i november gikk regjeringen av, og Johannesen gikk tilbake til Lagtinget som Javnaðarflokkurins gruppeformann og medlem av finanskomiteen og næringskomiteen.
Ved lagtingsvalget i 2015 fikk Javnaðarflokkurin sin høyeste oppslutning på 25 år, og ble Færøyenes største parti, med 25,1 % av stemmene. Aksel V. Johannesen fikk 2 405 personstemmer, og slo Kaj Leo Johannesens rekord på 1 967 fra 2011. Aksel V. Johannesen dannet en koalisjonsregjering av Javnaðarflokkurin, Tjóðveldi og Framsókn.
Ǥ
' eller ' (G med strek) er den fjortende bokstaven i det skoltesamiske alfabetet. Den representerer en stemt velar frikativ: [].
I Unicode kodes ǥ som U+01E4 (Ǥ) og U+01E5 (ǥ).
Diderich Cappelen Møystad
Diderich Cappelen Møystad (født 11. desember 1890 på Elverum, død 28. desember 1956 samme sted) var norsk forstmann, motstandsmann under krigen som bygde opp Milorg i Østerdalen.
Etter eksamen fra Evenstad skogskole i 1912 og examen artium 1914 ble han forstkandidat ved Norges landbrukshøgskole 1917, før han i 1918 startet Diderich Møystads Skogkontor. Han var også skogtaksator (frilans) for Greåker Cellulosefabrik, Torp Brug og Anders Kiær, og viseformann i Autoriserte Skogtaksatorers Forening. Fra 1923 drev han også med tømmeroppkjøp og var frem til 1930 styremedlem i Norske Skogkontorers Forening. Han var bosatt på Elverum (adresse Vesterbø) der han også satt i ligningsnemnda.
Han startet sin egen motstands-organisasjon lenge før han fikk kontakt med ledelsen i Milorg. Fra juli 1942 til august 1944 var han sjef for distrikt 24. Han måtte til slutt flykte til Sverige. Han hadde røket uklar med Jens Christian Hauge og følte seg tilsidesatt i motstandsarbeidet i Stockholm.
Han var sønn av Hans Møystad og Marthine Emerentze Cappelen, og gjennom sin mor av slekten Cappelen. Diderich giftet seg etter endt utdannelse 1918 med Elisabeth Johanne Karoline Bull (født 1898), datter av offiser og forsvarsminister Karl Bull (1860–1936). Hans søster Jeanette Møystad var gift med Georg Jacob Falck Bull bror av hans kone Elisabeth.
Diderich Møystad var bror av Oliver Cappelen Møystad (1892–1956), bonde og politiker i Nasjonal Samling, som senere ble rikshirdsjef. I juni 1940 rykket Diderich inn en annonse i Aftenposten, Østlendingen, Hamar Arbeiderblad og Hamar Stiftstidende hvor det blant annet sto: «Jeg, Diderich Cappelen Møystad, gjør herved kjent at jeg ikke har noe å gjøre med min bror, Oliver Cappelen Møystad. Vi står for hver vår politiske retning.»
Paola av Belgia
Hun ble født som Paola Ruffo di Calabria og er datter av Fulco Ruffo di Calabria, 6. hertug av Guardia Lombarda (1884–1946) og hans hustru, født grevinne Luisa Gazelli di Rossana e di Sebastiano (1896–1989). Hennes forfedre var fra Italia og Belgia.
Den 2. juli 1959 giftet hun seg med prins Albert av Belgia, kjent som prinsen av Liège. Paret har tre barn:
Dronning Paola snakker fransk, italiensk, engelsk og tysk, men lite nederlandsk, noe hun ofte blir kritisert for.
Blant dronning Paolas ordener er også storkorset av St. Olavs Orden. Paola mottok i 1999 Den hvite ørns orden fra Polens president.
Bortala (Bortala)
Bortala eller Börtala eller Bole (tradisjonell kinesisk: 博樂, forenklet kinesisk: 博乐, pinyin: Bólè; uigurisk: بۆرتال / Börtala) er et byfylke i den autonome region Xinjiang i Folkerepublikken Kina. Det tilhører det autonome prefektur Bortala (Bortala Monggol Zizhizhou).
I 1999 telte det 212 969 innbyggere.
Skjetlein videregående skole
Den har tidligere hatt navn som Skjetlein landbruksskole og Skjetlein jordbruksskole.
Fredrik Bogislaus von Schwerin
Fredrik Bogislaus von Schwerin (født 6. oktober 1764 i Stralsund, død 9. april 1834 i Stockholm) var en svensk greve, prest, riksdagsmann og finansmann. Han var far til Wilhelm von Schwerin.
Bakgrunn
Fredrik Bogislaus von Schwerin var sønn av grev Jacob Philip von Schwerin og grevinnen Charlotta von Bohlen, datter av Carl Julius Bernhard von Bohlen i hans andre ektenskap.
Kjersti Ugelstad
Kjersti Ugelstad (født 7. mars 1972 i Stockholm) er en norsk manusforfatter. Hun har skrevet manus til TV-serier som Torpedo (2007), Spesialenheten (2011), Det tredje øyet, Wisting (2019) og Maskineriet (2020).
Fredrik Bogislaus von Schwerin
Bakgrunn
Schwerin ble allerede i 1777 utnevnt til kornett og i 1780 til sekondadjutant ved Västgöta kavaleri. Han gjennomgikk i årene 1777–1779 krigsakademiet i Berlin studerte så ved Uppsala universitet og i Universitetet i Strasbourg. Etter hjemkomsten i 1784 bestemte han seg for å vie seg til prestegjerningen, mulig grunnet på ønsket om å snarest mulig kunne skaffe et hjem til sin kommende hustru, Louise af Petersens, en av det gustavianske hoffets berømte skjønnheter.
Kjersti Ugelstad
Ugelstad har også skrevet manus til Hotel Cæsar og barnefilmen Asfaltenglene (2010)
Fredrik Bogislaus von Schwerin
Bakgrunn
Han tok i 1785 avskjed fra militærtjenesten, avla etter en tids teologiske studier i Uppsala presteksamen ved domkapitlet i Linköping og ble viet til prest der i 1786, men var da allerede utnevnt til prest ved hoffet i Stockholm (svensk: hovpredikant). Etter ytterligere ett års studier ved Universitetet i Göttingen, der han i 1787 ble promovert til filosofie magister, ble han i februar 1788 av kong Gustav III utnevnt til kyrkoherde i Sala og ble kort etter ordinert av biskop Lars Benzelstierna i Västerås til kontraktsprost.
Samme år fikk han befaling at som feltprest og preses i fältkonsistorium medfølge kongen til Finland under felttoget mot Russland. Han vendte tilbake kort etter, påvirket av den allmenne adelige forbitrelsen mot kongen. Denne opposisjonelle oppfatning bidro nok til, att han, tross en så lysende begynnelse av sin yrkeskarrière, ikke søkte eller fikk noen videre befordring. Etter statskuppet i 1809 ble han utnevnt til doctor theologiae (svensk: teologie doktor).
Schwering fulgte nøye opp sitt prestekall. Han var en gammeldags streng og patriarkalsk natur, noe despotisk, uberegnelig og heftig, men rettferdig og uegennyttig og derfor høyt ansett på hjemstedet. Med utpreget praktisk begavelse og stor interesse for økonomiske forhold, var Schwerin ivrig engasjert i jordbruket. Sin egen prestegård gjorde han ved anleggelse av en stor have til en mønstergård og forsøkte å påvirke allmuen til å følge hans eksempel. I tillegg til økonomi studerte han også historie og interesserte seg for utdanningsspørsmål. Resultat av disse studier publiserte han som hefter og bøker.
Riksdagsmann
Fra riksdagen i 1812 deltok Schwerin som representant (svensk: ledamot) av Riddarhuset (adelens «seksjon» i den svenske riksdagen oppdelt i fire stender) i alle etterfølgende riksdagssamlinger, så lenge han levde. Allerede ved sin første riksdag gjorde han seg bemerket gjennom å tale mot indragningsmakten. Gjennom studier hadde han blitt tilhenger av den engelske parlamentarismen og ville etter mønster av den utvikle den svenske forfatningen.
Ved riksdagen i 1815 sto han frem som leder av en nyopprettet opposisjonsgruppe på Riddarhuset. Gruppen krevde at regjeringen skulle ta større hensyn til riksdagen og ville ha høy toll på landbruksvarer for å beskytte landets jordbruk mot konkurranse. von Schwerin ble leder for et eget Riksdagsutskott for å behandle den vanskelige økonomiske situasjonen i landet og avga en stor betenkning som ble lagt til grunn for utskottets anbefaling.
Misnøye med regjeringens kraftløse tiltak gjorde at von Schwerin bestemte seg for å slutte med politisk arbeide og heller bruke tid på musikk. Allerede året etter kastet han seg imidlertid i utgivelsen av et tidsskrift, Läsning till utbredande af medborgerliga kunskaper. Foretaket opphørte etter kort tid og von Schwerin utga da en bok om økonomisk historie i Sverige. Ved riksdagen i årene 1817–1818 ble von Schwerin ordfører for bevillningsutskottet.
Etter mønster av engelske diskusjonsklubber dannet von Schwering sammen med andre i 1820 Sällskapet för medborgerlig talarkonst, men det rakk bare å avholde ett møte før det ble forbudt av Överståthållarämbetet. På tross av hans opposisjonelle stilling ble von Schwerin medlem av den viktig finanskomitéen i 1822, han hadde derved funnet den politiske oppgave som ble hans livs viktigste.
Som leder (svensk: ordförande) for bankofullmäktige (den svenske riksbankens styre ) egnet von Schwerin fra denne tiden det meste av sitt arbeide for å få til en revisjon av finanssystemet i Sverige. Ved riksdagen 1828–1830 var han leder for statsutskottet og hadde mye av ansvaret for at de viktige lovene angående betalingssystemet (svensk: myntbestämningen) og for Rikets ständers bank (den svenske riksbankens tidligere navn) ble vedtatt, hvorved det lenge debatterte spørsmålet om finansvesenet fikk sin prinsipielle løsning. Med stor iver arbeidet han de følgende årene for at lovverket skulle iverksettes. Selv om han var dødssyk tok han seg i mars 1834 til Riddarhuset for å argumentere mot en utsettelse av endringene i finanssystemet.
von Schwerin ble i 1804 innvalgt i Kungliga Vetenskapsakademien men frasa seg plassen i 1821 av misnøye med akademiens nye statutter.
Liste over ICAO-flyselskapskoder (D)
Dette er en liste over ICAO kodene flyselskaper:
Fylkesvei 147 (Rogaland)
Fylkesvei 147 i Rogaland gikk mellom Varhaug og Ualand i Hå. Veiens lengde var 10,3 km.
2019 ble veien erstattet av fylkesvei 4358 og to delstrekninger av fylkesvei 4356.
John Day (elv)
John Day River er ei 452 km lang elv nord og nordøst i delstaten Oregon, og ei sideelv til elva Columbia, på grensa til Washington. John Day River har to sideelver – North Fork og South Fork, og der vassdraget munner ut i Columbia River ligger John Day-demningen. Totalt nedslagsfelt er 20 720 km². Langs elva er det gjort svært rike fossilfunn.
High-Speed Downlink Packet Access
High-Speed Downlink Packet Access (HSDPA), også kalt turbo-3G, super-3G eller 3,5G, er en tredjegenerasjons kommunikasjonsprotokoll for dataoverføring for mobile enheter. HSDPA er en videreutvikling av 3G. Mens 3G kan laste ned data med 0,35 Mb/s (~44 kB/s), kan HSDPA laste ned med 7,2 Mbps. I Norge er ikke nettet bygd ut for mer enn 3,6 Mb/s, men det vil mest sannsynlig bli bygd ut for høyere hastigheter i framtiden.
Cat Deeley
Catherine Elizabeth Deeley (født 23. oktober 1976 i West Bromwich i England), oppvokst i Sutton Coldfield, er en britisk programleder og tidligere modell.
Puss
Puss eller verk er gullig, mer eller mindre tyktflytende væske som oppstår i forbindelse med infeksjoner i sår. Væsken er sammensatt av lymfe, døde og levende hvite blodceller, dødt vev og bakterier eller andre fremmedlegemer. Hovedtyngden av det viskøse materialet i væsken vil være nøytrofil granulocytter, celler som har til oppgave å angripe uspesifikke fremmedlegemer og bakterier. Den vanligste bakterien som forårsaker puss er Staphylococcus aureus.
Når puss samles rundt en infeksjon under huden vil det kunne danne en verkebyll eller kvise. Dannelse av puss i sår kalles suppresjon - pussdannelse.
Cat Deeley
Hun bor i Los Angeles, California.
Preslav
Preslav (Преслав) var hovedstad i Det første bulgarske riket fra 893 til 972. Ruinene av byen ligger omtrent 20 kilometer sørvest for regionhovedstaden Sjumen og er et nasjonalt arkeologisk reservat.
Tsar Simeon den store beslutta å flytte hovedstaden fra Pliska til Preslav i år 893, da han tok over som hersker etter Vladimir. En historieskriver hevda at det tok Simeon 28 år å bygge den nye hovedstaden. Preslav nådde høydepunktet av tilveksten og storheten sin på midten av tsar Peter I av Bulgarias regjeringstid.
Fylkesvei 1418
Fylkesvei 1418 går mellom Kolbotn kirke og Taraldrudkrysset i Nordre Follo.
Frem til 2019 hadde veien betegnelsen fylkesvei 129.
Gotha
Gotha er en by i fristaten Thüringen i Tyskland. Byen har ca. 46 000 innbyggere og er dermed den femte største i delstaten.
Historie
Tidligere sto Gotha i et konkurranseforhold til Weimar, det andre sentrum i det ernestinske-dynastiet. Mens Weimar utviklet seg til et kunstnerisk sentrum, ble Gotha et sentrum for naturvitenskap. Naturvitenskapsmuseet har idag lokaler i Friedensteinslottet.
Den tyske adelskalenderen Almanach de Gotha, gjerne kalt der Gotha ble trykt i byen.
Severdigheter
Barokkslottet Friedenstein dominerer bybildet. Det var tidligere residens for hertugene av Sachsen-Gotha-Altenburg og Sachsen-Coburg og Gotha. Slottsmuseet inneholder store kunstskatter fra antikken til vår tid. I det vestre tårnet på slottet ligger Ekhofteatret, som er Tysklands eldste barokke slottsteater. Slottet rommer også et museum for regional historie og folkekultur. Under slottet og slottsparken strekker kassemattene fra 1600-tallet seg i 2,5 kilometers lengde.
Det gamle rådhuset har en nordvegg som hører til de fineste renessansefasadene i delstaten. Augustinerkirken og Margaretakirken er begge fra middelalderen.
Forsikringsmuseen (Haus der Versicherungsgeschichte) forteller historia om brann- og skadeforsikring.
Næringsliv
Byen var kjent for sin jernbanevogn- og flyindustri. Idag produseres bl.a. deler til laste- og personbiler.
Inntil 2009 ble Gotano vermut produsert i området.
Paradoksal intensjon
Den paradoksale intensjon beskriver en hverdagserfaring som går ut på at det en prøver å oppnå, gjerne ender med det stikk motsatte.
Fenomenet er beskrevet av apostelen Paulus i ett av hans brev.
Den paradoksale intensjons metode
Victor Frankl snudde forholdet på hodet og innførte den paradoksale intensjons metode som en måte for mennesker med fobier og vegringer til å få kontroll over sine problemer. Den gikk i korthet ut på, etter flere forgjeves forsøk, å forsøke bevisst å oppnå det motsatte av det en (egentlig) ønsket. De færreste var i stand til å rødme, dåne eller oppvise panikkadferd på kommando, og fikk dermed en innfallsvinkel for å slippe.
Metoden vant en viss popularitet omkring 1960-årene, men har siden gått noe i glemmeboken, selv om den ifølge tilhengerne var enkel og relativt effektiv og krevde et minimum av støtteterapi.
En ny vinkling og videreutvikling kan spores i måten en driver terapi med psykiske traumeopplevelser, der ofrene kan oppleve «flashbacks» som de ikke kan kontrollere. Terapeuten vil da hjelpe med å etablere styring over fenomenet, slik at paradokset «ikke nå igjen, da!» blir opphevd.
Christian Ingebrigtsen
Christian Ingebrigtsen (født 1977) er en norsk vokalist, komponist og multi-instrumentalist kjent fra popgruppen a1.
Ingebrigtsens startet sin musikkarriere i 1997, samme år som han fikk plass på Paul McCartneys Liverpool Institute for Performing Arts.
Tiden i a1
I 1997 studerte han musikk ved LIPA (Liverpool institute for performing arts). En lærer ved skolen anbefalte Ingebrigtsen til manageren Tim Byrne som hadde jobbet med å sette sammen ei gruppe. Han ble dermed det andre medlemmet i a1 som signerte platekontrakt med Columbia i 1999.
Gruppa debuterte i juni 1999 med «Be the First to Believe» og «Everytime». Året etter laserte de en versjon av a-ha-hiten «Take on Me». Singelen og en svært påkostet video ble en suksess sommeren 2000. a1 overgikk a-has 15 år gamle suksess med førsteplass i England og én uke mer på toppen i Norge. Etterhvert fulgte de opp med låtene «Caught in the Middle» og «Same Old Brand New You».
Som soloartist og bidrag sammen med andre artister
I februar 2003 startet Ingebrigtsen sin solokarriere. Debuten var den selvskrevne duetten «In Love With An Angel» med Maria Arredondo og ham selv. Den nådde førsteplass og ble liggende tre måneder blant de ti øverste på VG-lista. Han bidro også med melodien «True Friendship» på Arredondos debutalbum.
Samme år solodebuterte han med singelen «Things Are Gonna Change». Den nådde førsteplass på VG-lista Topp 20. Høsten 2003 kom debutalbumet Take Back Yesterday. Settet var i hovedsak produsert av ham selv i samarbeid med Bjørn Erik Pedersen. Albumet debuterte på sjetteplass på VG-lista Topp 40, klatret til annen plass, og holdt seg blant de ti mest solgte i to måneder. Albumets tredje radiosingel, «Can't Give Up», kom i mars 2004.
Høsten 2006 kom hans første juleplate, Paint Christmas White, som var Frelsesarmeens juleplate i 2006. To av låtene hadde han skrevet selv: «Paint Christmas White» og «Angels in the snow», mens resten var kjente, gamle julesanger.
I 2007 gav han ut albumet The Truth About Lies, som inkluderte singlene «Adorable» og «Learn to Fly».
I 2014 samarbeidet han med Trine Rein og skrev låten «Closer» for KFUK-KFUM-speiderleiren «Tett På 2014».
I 2017 ble solo-albumet «Got to be» sluppet, med singelen «Still» som ble mye spilt i NRK P1
I 2018 kom singelen «Mu Bákti» i forbindelse med TV-programmet «Muitte Mu» på NRK1.
I 2019 ble singelen «Det blir fred», skrevet sammen med Trygve Skaug og fremført sammen med Maria Arredondo, Gaute Ormåsen, Tine Thing Helseth og Torstein Sødal, A-listet på NRK P1.
I 2020 skrev og produserte Christian vinnerlåten i Melodi Grand Prix 2020; «Attention» for Ulrikke Brandstorp, sammen med Kjetil Mørland.
I 2021 kom singelen «Fargespill». som er den første singelen fra albumet «Vinger» som slippes i juni.
Skuespill og TV
I 2009 spilte han rollen som Marius i Les Misérables på Oslo Nye Teater, og i 2014 spilte han rollen som Fante-Knut i sommermusicalen Den Gode Hensigt, med musikk og tekst av Christin Grilstad Prøis og regi av Ole Christian Øen.
Han har deltatt i tv-program som 71° nord – Norges tøffeste kjendis og 4-stjerners middag, samt talentprogrammer som Lyden av lørdag og Sangstjerner.
Opptrer i tre episoder av den amerikanske såpeserien «The young and the restless»
Har den norske stemmen i en rekke animerte filmer og serier, bla. a.:
Familie
Han er sønn av pop-vokalist Stein Ingebrigtsen.
Diskografi
Priser:
Brad Holland
Brad Holland (født 1943) er en amerikansk illustratør, maler og tegner. Han er kjent for en mengde malerier og tegninger til populære magasiner som Time, Vanity Fair, The New Yorker, Playboy, Penthouse og The New York Times. Brad Holland er den mest prisbelønnede illustratøren i USA og hans slående og formsikre stil og lett surrealistiske, drømmeaktie motiver har påvirket illustratører over hele verden i flere tiår.
Deschutes (elv)
Deschutes River (fransk: Riviere des Chutes ) er ei 406 km lang elv nord og nordvest i delstaten Oregon, og ei sideelv til elva Columbia, på grensa til Washington. Deschutes River har mange sideelver – North Fork og South Fork, og vassdraget munner ut i Columbia River nedenfor John Day-demningen og ovenfor Dalles-demningen, ikke lagt øst for byen The Dalles. Totalt nedslagsfelt er 27 200 km².
Langs elva er det mye aktivitet med rafting, fjellvandring, sportfiske etter laks, og annet friluftsliv. Midtveis, nord for byen Bend, mister den mye av vannføringen på grunn av irrigasjon, og renner nordover inn i Oregons ørkenområde.
St. Edmund’s Church
St. Edmund's Church (St. Edmunds kirke) er ei lita kirke i Møllergata 30 i Oslo. Den blei oppført i 1883–84, og er hjem for den norske menigheta av den engelske statskirka, Church of England. Kirken var i en årrekke dronning Mauds faste kirke.
Kirka har – tross sin beskjedne størrelse – form som ei langkirke. Den er tegna av arkitekten Paul Due, og er i gul og rød tegl i en enkel, nygotisk stil. Kirka blei restaurert i 1990, og tårnet blei da erstatta med et nytt av noenlunde samme form og størrelse som det opprinnelige.
Bernard og Bianca i Australia
Bernard og Bianca i Australia (originaltittel: The Rescuers Down Under) er en amerikansk animert eventyr- og fantasyfilm for barn fra 1990 produsert av Walt Disney Pictures. Handlingen foregår i Australias «outback» og er basert på romanene til den britiske forfatteren Margery Sharp.
Handling
En gutt ved navn Rudi våkner av et nødrop fra skogen. En kenguru forteller ham hva som har skjedd: en stor ørn sitter fast høyt, høyt oppe på ei klippe. Rudi klatrer modig opp, og befrir ørnen fra tauene som binder den fast. Ved et uhell slår ørnen Rudi slik at han faller utenfor klippen, men den flyr etter og redder ham i siste sekund. Rudi og ørnen blir venner og ørnen viser Rudi reiret sitt og eggene sine. Han får også ei fjær av ørnen. Oppdrag uført og Rudi begir seg på vei hjem, men går i en dyrefelle som har blitt satt opp av en krypskytter.
Liste over britiske politistyrker
Listen over britiske politistyrker er en oversikt over de enheter Storbritannias politi består av.
Bernard og Bianca i Australia
Handling
Krypskytteren, som heter MacLeach, finner til sin skuffelse Rudi i fella og ikke noe stort dyr som han kan tjene penger på. MacLeach skal til å slippe løs Rudi da han ser fjæra til ørnen og innser at Rudi kan føre ham til ørnen og reiret. Rudis sekk blir kastet i vannet, og Rudi selv blir kidnappet. Agnet for dyrefella, ei mus, skynder seg å varsle Verdens musehjelpere i New York over radiosambandet, om hva som har skjedd.
Ǧ
Ǧ eller ǧ (G med hake) er den trettende bokstaven i det skoltesamiske alfabetet. Den representerer en stemt affrikat palatal konsonant som med lydskrift skrives som [].
Bernard og Bianca i Australia
Handling
Bernard og Bianca sitter og spiser i en finere restaurant («restauranten» til musene er egentlig ei lyskrone av krystall i en vanlig restaurant), og Bernard har funnet ut at han skal fri til Bianca. Han mister gifteringen sin på gulvet og blir borte for å lete etter den da Bianca får beskjed om hva som har skjedd med Rudi. Kelneren Francois tilbyr seg å si ifra til Bernard. Så langt kommer aldri Francois, fordi Bernard er travelt opptatt med å finne ut hvordan han skal fri til Bianca, og ikke hva Francois vil fortelle ham. Dette fører til at Bernard blir dratt inn i oppdraget uten å vite hva som skjer. De flyr med fuglen Orville (og med litt hjelp av et vanlig fly) til Australia, der de begynner på oppdraget sitt.
Liste over britiske politistyrker
Styrkene kan deles i tre hovedtyper:
England
''1: City of London Police betjener et område inne i Metropolitan Police Services territorium (nr. 23 på kartet). ''
Bernard og Bianca i Australia
Om filmen
Bernard og Bianca i Australia innbrakte $27,9 millioner i USA.
Ǧ
Noen ganger brukes bokstaven for romanisering av for eksempel arabisk og den representerer da en post-alveolar frikativ, altså lyden [].
Bernard og Bianca i Australia
Om filmen
Den fikk god til blandet mottakelse av anmelderne, noe som gjenspeiles i at den har fått 69 % på Rotten Tomatoes.
Ǧ
Bokstaven må ikke forveksles med den tyrkiske bokstaven Ğ (G med breve).
4. juli
4. juli er den 185. dagen i året. 186. i skuddår. Det er 180 dager igjen av året.
Navnedag
Ulrik, Ulla.
Fødsler
Se flere som er født 4. juli i Kategori:Fødsler 4. juli.
Dødsfall
Se flere som døde 4. juli i Kategori:Dødsfall 4. juli.
Halmstad lufthavn
Halmstad lufthavn (IATA: HAD, ICAO: ESMT) er en flyplass like utenfor Halmstad i Sverige.
Kunståret 1730
Kunståret 1730 er en oversikt over hendelser, fødte og avdøde kunstnerpersonligheter i 1730.
Svøo
Svøo er et tettsted i Hemsedal kommune i Buskerud. Tettstedet har innbyggere per 1. januar, og ligger ved elven Hemsil omtrent fem kilometer fra Hemsedal sentrum.
Hilde Hefte
Hilde Hefte (født 1. september 1956 i Kristiansand) er en norsk jazzvokalist, låtskriver, tekstforfatter og musiker.
Hun er grunnlegger av Norsk Jazzforlag (stiftet i 2003) og plateselskapet Ponca Jazz Records (stiftet i 2004).
Privatliv
Hilde Hefte er datter av Gerd Lillan Hefte (f. Tveit) og Arnvid Hefte, og far var musiker og saksofonlærer. Hun har en sønn, Simen Hefte Endresen, født i 1980. Hilde Hefte var samboer med jazzpianist, komponist og arrangør Egil Kapstad siden 1994. De giftet seg i 2003 og levde sammen i 23 år frem til Kapstads bortgang i 2017.
Karriere
Hefte har utdanning fra Barratt Due musikkinstitutt med klaver som hovedinstrument og sang som biinstrument. I ti år var hun sin fars elev på instrumentene saksofon og klarinett. Hun tok også teaterutdannelse, først hos Alex Scherpf og senere skole. Hun fikk også etter hvert flere roller ved Agder teater og på diverse andre scener – blant annet i Fugleelskerne av Jens Bjørneboe og Piaf av Pam Gems. En tid var hun også lærer ved Agder musikkonservatorium, før hun begynte som heltidsmusiker.
I 1999 hun ga hun ut CD-en Round Chet's Midnight, som var hennes første soloutgivelse. I 2017 ga hun ut albumet Quiet Dreams.
I 2003 dannet hun forlaget Norsk Jazzforlag med det formål å bevare Norges jazzarv, herunder komposisjoner av tenorsaksofonist Bjørn Johansen. I forlengelse av Norsk Jazzforlag dannet hun i 2004 plateselskapet Ponca Jazz Records.
Disneyland Paris
Disneyland Paris (tidligere kjent som Eurodisney Resort og Disneyland Resort Paris) er en fornøyelsespark i Marne-la-Vallée, ca. 30 km øst for Paris med figurer, miljøer og temaer hentet fra Walt Disneys underholdningsproduksjoner. Den er bygget etter modell fra Magic Kingdom i Disneyworld i Florida, og det opprinnelige Disneyland i California. Disneyland Paris består av to parker: Disneyland Park (gjerne kalt Disneyland Resort Paris) og Walt Disney Studios. Disneyland Resort Paris var den andre Disney-parken som åpnet utenfor USA (etter Tokyo Disney Resort).
Walt Disney Studios Park
Walt Disney Studios Park åpnet 16. mars 2002, og er bygget etter modell av Disney's Hollywood Studios.
Dette er en av «Disneyland Paris» tilleggsparker.Parken har tema fra filmens verden og tar for seg hvordan filmer lages og produseres. Parken har attraksjoner som «Twilight Zone Tower of Terror» og ett eget Marvel område med spisesteder og attraksjoner tilknyttet dette temaet.
Hoteller
Det ligger syv hoteller i komplekset.
Navneendringer
1til mai 1994 2Juni 1994 til september 3Oktober 1994 til februar 2002 4Mars 2002 5April 2009
Chris Lowe
Han er vokst opp i Blackpool og spilte trombone da han gikk på skolen i et danseband som het One Under The Eight som spilte kjente slagere som «Hello Dolly», «La Bamba» og «Moon River». Bestefaren hadde også vært trombonist. Lowe ble etterhvert en dyktig pianist og spilte keyboard i den progressiv rocke-gruppa Stallion.
Lowe studerte arkitektur ved Universitetet i Liverpool from 1978. Mens han hadde en praksisplass i London i 1981 designet han en trapp for industriparken i Milton Keynes. Samtidig traff han Neil Tennant i en hi-fi butikk på Kings Road i London.
Lowe er notorisk mediesky og opptrer svært sjelden i offentlige sammenhenger.
Dangerous Years
Dangerous Years er en amerikansk dramafilm fra 1947, regissert av Arthur Pierson og produsert av 20th Century Fox. I hovedrollene spiller Billy Halop, Scotty Beckett, Richard Gaines og Ann E. Todd. Filmen handler om en opprørsk ungdom som dreper en mann under et innbrudd og risikerer dødsstraff. Manus er skrevet av Arnold Belgard.
Handling
Den opprørske ungdommen Danny Jones (Billy Halop) lokker med seg yngre tenåringsgutter til å begå ran og innbrudd for å tjene penger. En kveld går alt galt da de blir oppdaget av den respekterte ungdomsarbeideren Jeff Carter (Donald Curtis). Danny skyter og dreper Jeff og guttene flykter fra stedet. Det går imidlertid ikke lang tid før en av guttene innrømmer hva som skjedde til politiet. Danny blir arrestert og risikerer dødsstraff.
Under rettssaken dukker en ung kvinne ved navn Connie Burns (Anabel Shaw) opp og forteller Danny at hun var den lille jenten han alltid var sammen med på barnehjemmet. Faren hennes, Edgar Burns (Richard Gaines), er tilfeldigvis aktor i saken mot Danny. Pressen blir svært interessert i historien hennes, og Edgar kan fortelle dem at den avdøde moren til Connie ikke hadde fortalt han at hun var gravid. Han hadde ikke fått vite at han hadde en datter før flere år senere, da han ble kontaktet av barnehjemmet på grunn av at datteren var svært syk.
Mottakelse
The Hollywood Reporter roste både manuset og Piersons regi. Anmelderen mente at filmen holdt på seerens interesse og unngikk å bli altfor sentimental. Motion Picture Herald roste også Piersons regi, og mente at filmen utforsket årsakene til ungdomskriminalitet på en interessant måte.
Bonnie Hunt
Bonnie Lynne Hunt (født 22. september 1961 i Chicago, Illinois) er en amerikansk ståoppkomiker, skuespiller, forfatter, filmregissør, filmprodusent, talk show-vert og stemmeartist. Hun har spilt i blant annet Rain Man, Beethoven, Beethovens andre, Jumanji, Jerry Maguire, Den grønne mil, Dusinet fullt og Dusinet fullt 2. Hunt har gitt stemme til ulike rollefigurer i animasjonsfilmene Småkryp, Monsterbedriften, Monsteruniversitetet, Toy Story 3, Biler og Biler 2. Hun har også hatt en rolle i Grand og Davis Rules, i tillegg til å bidratt effektivt bak kulissene til The Building, Bonnie og Emmy-nominerte Life with Bonnie. Fra 2008 til 2010 har hun vært vert i talkshowet The Bonnie Hunt Show. For rollen i Jumanji vant hun en Saturn Award for beste kvinnelige birolle.